తెలంగాణలో మహిళా తహసీల్దార్ దారుణహత్య WATCH LIVE TV
రాహుల్ టైటిల్ గెలిచినా బాధపడిన తల్లిదండ్రులు.. కారణం ఇదే!
రాహుల్ సిప్లిగంజ్ ప్రస్తుతం విజయోత్సాహంలో ఉన్నారు. కనీసం ఇంటికి కూడా వెళ్లకుండా ఆయన తన విజయాన్ని సెలబ్రేట్ చేసుకుంటున్నారని మీడియా వర్గాల్లో వినిపిస్తోన్న మాట.
Samayam Telugu | Updated:
Nov 4, 2019, 09:10PM IST
బిగ్ బాస్ సీజన్ 3 విజేతగా నిలిచిన హైదరాబాద్ సింగర్ రాహుల్ సిప్లిగంజ్ ప్రస్తుతం సెలబ్రేషన్ మూడ్‌లో ఉన్నాడు. ఆదివారం రాత్రి నుంచి ఆయన తన విజయాన్ని వేడుకలా జరుపుకుంటున్నాడు. కానీ, రాహుల్ విజేతగా నిలిచినా ఆయన తల్లిదండ్రులు మాత్రం ఆనందంగా లేరట. దానికి కారణం రాహుల్ తన ఇంటికి వెళ్లకపోవడమేనని ప్రస్తుతం వినిపిస్తోన్న వార్త.
బిగ్ బాస్ 3 గ్రాండ్ ఫినాలేలో రాహుల్ తల్లిదండ్రులు, సోదరి పాల్గొన్నారు. మెగాస్టార్ చిరంజీవి చేతుల మీదుగా రాహుల్ టైటిల్‌ను అందుకున్నప్పుడు ఆయన తల్లిదండ్రులు పక్కనే ఉన్నారు. ఆ తరవాత వారు నేరుగా మెహదీపట్నంలోని ఇంటికి వెళ్లిపోయారట. అక్కడ రాహుల్‌కు ఘనంగా స్వాగతం పలకడానికి ఏర్పాట్లు చేశారట. పువ్వులు, కేకులు, స్వీట్లు సిద్ధం చేశారట. కానీ, రాహుల్ మాత్రం అన్నపూర్ణ స్టూడియో నుంచి బయటికి వచ్చిన తరవాత ర్యాలీగా మెహదీపట్నంలోని ఆయన మావయ్య ఇంటికి వెళ్లిపోయారని సమాచారం.